วันนี้ผมได้เดินทางมาอุดร แล้วได้แวะทานร้าน VT แหนมเนือง ซึ่งเป็นร้านที่มีชื่อเสียงของอุดร 

เข้ามาในร้านตกแต่งได้สวยงามดีครับ ดูหรูหราแต่สบายๆ ลูกค้าค่อนข้างแน่นร้าน โต๊ะเต็มเกือบหมดเนื่องจากมาทานตอนเที่ยง 

วันนี้สั่งแหนมเนือง ชุดเล็ก อร่อยดีครับ หมูที่เป็นคล้ายๆลูกชิ้น กับน้ำจิ้มแหนมเนืองที่โดดเด่นเป็นเอกลักษณ์ ไม่เหมือนใคร ( ของขึ้นชื่อของที่ร้านครับ ) 

สั่งกระยอทอด ( เปาะเปี๊ยะทอด ) อันนี้เหมือนทอดไว้นานแล้วเพราะแป้งนั้นปกติจะกรอบ แต่นี่ออกเหนียวเลยครับ ไม่ค่อยโอเคเท่าไรจานนี้

ไส้กรอกอีสาน อันนี้ก็ไม่ค่อยร้อนอีก เหมือนทำไว้นานแล้ว ดูจากรูปการณ์แล้ว ผมคิดว่าเนื่องจากลูกค้าที่เยอะมากทำให้อาหารนั้น เสิร์ฟไม่ทัน แต่พนักงานก็ดูเหมือนพยายามบริการอย่างเต็มที่

ราคาสามจานนี้ บวกน้ำเก็กฮวย 1 ขวด น้ำแข็ง 1 ถัง น้ำเปล่า 1 ขวด 385 บาท ถือว่าราคาไม่แพงครับเมื่อเทียบกับปริมาณที่ได้รับ 

ความสะอาดของร้านถือว่าดูดีครับ สะอาดใช้ได้

ที่จอดรถมีเยอะมากครับ

โดยรวมๆถือว่าใช้ได้ครับ แต่ยังไม่ประทับใจเท่าที่ควร